Úr Balázs
ur.balazs at fsf dot hu 2015, 2016, 2019, 2021, 2023, 2025.

# Fájlok tallózása

A gThumb indításakor a következő ablak fog megjelenni:

# A főablak

A gThumb böngésző a következő elemeket tartalmazza:

# Menüsáv

A menüsávon lévő menük az összes olyan parancsot tartalmazzák, amelyet a gThumb programban használhat.

# Eszköztár

Az eszköztár olyan parancsok részhalmazát tartalmazza, amelyek elérhetők a menüsávról. Különösen az Eszközök gomb tartalmaz szolgáltatásokat több kép tömeges feldolgozásához.

# Helysáv

A helysáv tartalmazza a jelenlegi mappa vagy katalógus nevét.

# Mappafa

A mappafa lehetővé teszi a fájlrendszeren való navigációt. A mappára történő egyszeres kattintás be fogja tölteni annak képeit a böngészőnézetbe. Egy mappára történő dupla kattintás vagy a kibontó nyílra történő kattintás is fel fogja sorolni a mappa almappáit a fában.

# Böngészőnézet

A böngészőnézet jeleníti meg a jelenlegi mappában vagy katalógusban lévő képeket. Egy képre történő egyszeres kattintás engedélyezni fogja a kép információs oldalsávját. Egy képre történő dupla kattintás meg fogja nyitni a megjelenítő módban. A középső egérgombbal történő dupla kattintás teljes képernyős megjelenítő módban fogja betölteni a képet.

# Rendezés gomb

Közvetlenül a böngészőnézet fölött lévő Rendezés gomb teszi lehető a képek csoportosítását katalógusokba.

# Állapotsáv

Az állapotsávon a következőket olvashatja:

a jelenlegi mappában vagy katalógusban található képek összes száma és azok teljes mérete.

a kijelölt képek száma és azok mérete.

a jelenleg kijelölt kép néhány tulajdonsága.

# Információs oldalsáv

Ha egyetlen kép van kijelölve, akkor az információs oldalsáv (a mappafa alatt) részletes információkat (úgymint EXIF vagy XMP címkék) fog megjeleníteni a kijelölt képről.

# Szűrősáv

Közvetlenül a böngészőnézet alatt található egy képszűrőeszköz. Ez használható a megjelenített képek szűréséhez. Például a böngészőnézet korlátozható a fájlok egy bizonyos méretére, dátumára vagy névmintájára, vagy egyéb jellemzőkre.