Úr Balázs
ur.balazs at fsf dot hu 2015, 2016, 2019, 2021, 2023, 2025.

# Fájlok átnevezése

Egy vagy több képnek egy sablon használatával történő átnevezéséhez jelölje ki a fájlokat a böngészőben, és válassza a Szerkesztés Átnevezés menüpontot, vagy nyomja meg az F2 billentyűt.

A névsablon egyszerűen egy minta, amely az összes kijelölt kép átnevezéséhez használható. Néhány speciális karaktert is használhat, hogy az új neveket egymástól eltérővé tegye (ez elengedhetetlen, ha egynél több képet nevez át, és elhagyható egyetlen kép átnevezésekor):

Szimbólum | Leírás
# | Ez a szimbólum egy számláló értékével lesz helyettesítve, amely egyesével növeli magát, amikor átlép az egyik képről egy másikra. Ha ezt a szimbólumot sorozatban adja meg, akkor vezető nullákat fog kapni, ha a számláló értéke kevesebb számjeggyel rendelkezik. Például a ### a következő sorozatot fogja létrehozni: 001, 002, 003, stb.
%F | Ez a szimbólum a fájl eredeti nevével lesz helyettesítve az eredeti kiterjesztés nélkül.
%E | Ez a szimbólum a fájl eredeti fájlnév kiterjesztésével lesz helyettesítve.
%N | Ez a szimbólum az eredeti kép számlálójával lesz helyettesítve. Például ha az eredeti fájlnév IMG_9876.JPG volt, akkor ez kiszedi a „9876” részt. Ha a fájlnévbe egynél több számjegycsoport van beágyazva (például IMG_123_456.JPG), akkor csak az első számot fogja használni (ebben a példában a „123”-at).
%M{formátum} | Ez a szimbólum a fájl módosítási dátumával lesz helyettesítve. A dátum (és esetlegesen az idő) formázása egy szabványos formázási kód hozzáadásával adható meg kapcsos zárójelekben. Például a „%M{%Y-%m-%d, %T}” egy olyan dátummal és idővel lenne helyettesítve, mint „2010-04-01, 15:02:01”.

%D{formátum}

Ez a szimbólum azzal a dátummal lesz helyettesítve, amikor a fényképet eredetileg készítették (normális esetben a fényképbe ágyazott EXIF dátumbélyegekből kerül meghatározásra). A dátum (és esetlegesen az idő) formázása egy szabványos formázási kód hozzáadásával adható meg kapcsos zárójelekben. Például a „%M{%Y-%m-%d, %T}” egy olyan dátummal és idővel lenne helyettesítve, mint „2010-04-01, 15:02:01”.

%A{azonosító} | Ez a szimbólum azzal az adattal lesz helyettesítve, amelyet az azonosító határoz meg. Például a „%A{ general::dimensions }” egy olyan mérettel lenne helyettesítve, mint „320 x 240”.

Ezen speciális kódok összegzése a sablonmezőn belüli Súgó ikonra kattintva tekinthető meg.

A párbeszédablak alján lévő lista azt jeleníti meg, hogy a fájlnevek hogyan lesznek átnevezve.

A képek átnevezéséhez kattintson az Átnevezés gombra.

Ha egy kép átnevezése felülírhat egy már meglévő képet, akkor meg fogja kérdezni, hogy hogyan szeretné folytatni. Öt lehetőség érhető el: a kép felülírása, ne írja felül a képet, mindig felülírja, sose írja felül, egy új név megadása.